Atėjus valstybinei šventei kaskart pamąstome apie valstybę, kurioje gyvename ar norime gyventi. Pastaruoju laikotarpiu valstybinės šventės viduje tampa vis liūdnesnės ir liūdnesnės, nors išorinis šventės blizgesys yra gana gražus. Taip atsitinka, nes matome vertybių griūtį, ilgalaikės vizijos ir tam tikrų tikslų nebuvimą. Apima beprasmybės jausmas, kai valstybės evoliucija kreipiama tamsiu keliu. Tokia vidinė būsena tik patvirtina, kad valdančiojo elito ir liaudies atskirtis didėja ne tik dėl interesų ir materialinių dalykų nesutapimo. Valdžioje esančios politinės- finansinės grupuotės yra valdomos stiprių tamsiųjų jėgų, todėl jos mato Lietuvą tik savo interesų pagrindu ir toliau savo kiemo nieko nemato arba tas matymas yra miglotas. Trūksta vidinio ryšio su liaudimi. Tas labai jaučiasi. Nors tenka būti labai arti valdžios atstovų, kalbėtis su jais ir fiziškai mus skiria kartais ne daugiau pora metrų, tačiau net ir tada jaučiuosi, lyg mus skirtų tūkstančiai kilometrų. .. Fizinis nuotolis tada nieko nereiškia, nes mūsų vidinės asmenybės yra labai toli. Šis augantis nuotolis dar labiau išskiria ir išryškina bei nutolina pozicijas, valstybės reikalų matymą, intencijas, susidariusios situacijos supratimą ir būdus išeiti iš jos, o to pasėkoje sukelia visišką nepasitikėjimą vieni kitais. Įsivyrauja priešiškumas ir absoliutus nepasitikėjimas. Tą mes dabar ir regime mūsų gražiame krašte. Mano giliu įsitikinimu, ši padėtis turi keistis. Juk kuomet mes nieko nedarome tautai kilti, kuomet mes didiname disharmoniją, kvailumą, nedorą, neteisybę, tuštumą, niekingumą ir t. t., mes žudome tautą, nors vadintumės kažin kokiais didžiais veikėjais. Turime suteikti prasmę gyvenimui Lietuvoje. Ir tai turi daryti ne tik valdžia, bet, kas svarbiausia, paprasti žmonės, t.y. valstybės piliečiai. Žinoma, po vieną jie padaryti mažai gali, tačiau jų kiekis - viską gali.
Dabar artėja rinkimai į savivaldybių tarybas ir rinkėjai turės galimybę pareikšti savo valią. Mažai kas abejoja, kad reikalingas valstybėje egzistuojančios sistemos sukrėtimas. Turime būti neabejingi rinkimuose ir balsuoti prasmingai. Kai nepatinka egzistuojanti sistema ar visi kandidatai neturi tavo pasitikėjimo - balsuoji prieš visus, kai nepatinka tik už valdžios vairo esantys – balsuoji už opozicines partijas ir t.t. Turime balsuoti prasmingai. Neatėjimas į rinkimus reiškia rinkėjo abejingumą ir tolesnį tamsybių siautėjimą. Prasmingas balsavimas gali būti pradžia, tas pirmas žingsnis šviesesniam rytojui ir prasmingam gyvenimui Lietuvoje. Tikiuosi, mane skaitytojai teisingai supras ir bus artimi man, nors mus skiria gana ilgi fiziniai kilometrai.
is http://www.totas.lt